Survivor Ελλάδας (2024)

Το **Survivor 2024** ήταν η 11η και η 12η σεζόν της ελληνικής έκδοσης του τηλεοπτικού ριάλιτι επιβίωσης Survivor, με διαφορά τριών μηνών. Παρουσιαστής, και στις δύο, ήταν ο Γιώργος Λιανός.

## 11η σεζόν (Μαχητές vs Διάσημοι)
Το **Survivor 2024 (Μαχητές vs Διάσημοι)** ήταν η 11η σεζόν της ελληνικής έκδοσης του τηλεοπτικού ριάλιτι επιβίωσης Survivor.

### Περιγραφή
Η 11η σεζόν, ξεκινάει με 20 νέους παίκτες, οι οποίοι είναι χωρισμένοι σε δύο ομάδες, τους *Μαχητές* και τους *Διάσημους* οι οποίοι βρίσκονται σε διαφορετική παραλία και καλύβα. Οι μαχητές είναι μη γνωστά πρόσωπα στην Ελλάδα, ενώ οι διάσημοι είναι αναγνωρίσιμοι. Από την πρεμιέρα του έως και 29 Φεβρουαρίου προβάλλονταν τέσσερα επεισόδια την εβδομάδα (Κυριακή - Τετάρτη), στα οποία τα πρώτα τρία ήταν αγώνες ασυλίας και της Πέμπτης φαγητού, ενώ από τις 3 Μαρτίου και στην συνέχεια τα επεισόδια αυξήθηκαν στα πέντε (Δευτέρα - Πέμπτη) και έτσι τα πρώτα τέσσερα ήταν ασυλίας και το πέμπτο του φαγητού.

Όλοι οι παίκτες κλείνονται να αγωνιστούν για την επιβίωση και το φαγητό τους σε διάφορους στίβους μάχης. Η ηττημένη ομάδα θα αναγκαστεί να ψηφίσει έναν παίκτη από την ομάδα τους υποψήφιο προς αποχώρηση, στο συμβούλιο που πραγματοποιείται. Την εβδομάδα, βρίσκονται υποψήφιοι τέσσερις παίκτες ή παίκτριες. Σε αντίθεση με τις υπόλοιπες σεζόν, ο παίκτης που θα αποχωρίσει δεν θα ψηφίζεται από το κοινό, αλλά θα αναγκαστούν και οι τέσσερις να βρεθούν σε μία αναμέτρηση σε στίβο μάχης στον οποίο θα αναμετρηθούν ανάλογα με τα στατιστικά τους. Από τους τέσσερις υποψήφιους, ο παίκτης με τα καλύτερα στατιστικά θα αγωνιστεί στον στίβο μάχης με αυτόν που έχει τα χειρότερα στατιστικά από την αρχή του παιχνιδιού. Ο παίκτης με τα δεύτερα καλύτερα στατιστικά, θα κληθεί να αγωνιστεί με αυτόν που έχει τα δεύτερα χειρότερα. Ο παίκτης με τα υψηλότερα στατιστικά είναι ο MVP, ο οποίος κιόλας θα μπορέσει να επιλέξει τον τελικό στόχο της αναμέτρησης. Επίσης, MVP βγαίνει κάθε εβδομάδα ο παίκτης με τα καλύτερα στατιστικά εκείνης της εβδομάδας ο οποίος πρόκειται να υποδείξει τον τέταρτο παίκτη υποψήφιο προς αποχώρηση. Από την πρώτη Μαρτίου ο συγκεκριμένος τρόπος υπόδειξης του τέταρτου υποψηφίου άλλαξε, καθώς αυξήθηκε ο αριθμός των επεισοδίων και έτσι ο τελευταίος υποψήφιος μπορούσε να υποδειχθεί από τον αγώνα ασυλίας που προβαλλόταν την Τετάρτη.

Υπήρξαν παίκτες που συμμετείχαν και σε προηγούμενες σεζόν του *Survivor*, με την Κατερίνα Δαλάκα να έχει τις περισσότερες (2018, νικήτρια του 2019 από την ελληνική πλευρά & 2023). Η Ασημίνα Χατζηανδρέου και η Σταυρούλα Χρυσαειδή συμμετείχαν μαζί στις δυο προηγούμενες σεζόν (2022 & 2023), ενώ ο Αλέξης Παππάς και ο James Καφετζής το 2021.

### Σημειώσεις

* Στις 25 Φεβρουαρίου, ο ποδοσφαιριστής Ροναλντίνιο βρέθηκε στον Άγιο Δομίνικο και έπαιξε ποδοσφαιρικό βόλεϊ με παίκτες του Survivor, ενώ τον υποδέχθηκε ο Ατζούν.
* Στις 10 Μαρτίου, οι ομάδες των διασήμων και των μαχητών αναμείχθηκαν, και αφήνοντας στο παρελθόν συγκεκριμένα ονόματα, καθώς πια είναι η *Μπλε Ομάδα* και η *Κόκκινη Ομάδα*.
* Στις 14 Απριλίου πραγματοποιήθηκε το πάρτι της ένωσης στο οποίο και οι δύο ομάδες πρόκειται από την επόμενη μέρα να συμβιώσουνε σε μία κοινή παραλία σε διαφορετικές καλύβες. Στο πάρτι, οι παίκτες πρόκειται να κάνουν μπάνιο, να κουρευτούν και να ντυθούν με ρούχα δικής τους επιλογής. Επίσης, υπάρχει άφθονο φαγητό και πότο. Επιπλέον, λαμβάνουν μέρος σε έναν διαγωνισμό τραγουδιού, στον οποίο ψηφίζονται μεταξύ τους για την καλύτερη παρουσία του τραγουδιού. Ο παίκτης ο οποίος θα σημειώσει την ψηλότερη βαθμολογία κερδίζει το ταξίδι για την επόμενη σεζόν του Survivor στο πάρτι με έξοδα παραγωγής. Οι παίκτες που σημείωσαν την υψηλότερη βαθμολογία ήταν ο James Καφετζής και ο Γιώργος Γκιουλέκας. Στο πάρτι, ήτανε και ο Σάκης Ρουβάς ο οποίος διασκέδασε τους παίκτες με διάφορα τραγούδια του. Τέλος, παραβρέθηκαν και οι Ρία Κολοβού, Μάριος Πρίαμος Ιωαννίδης και ο Τάκης Καραγκούνιας οι οποίοι είχαν κερδίσει ανάλογο έπαθλο από την προηγούμενη χρονιά του ριάλιτι επιβίωσης.
* Με την αποχώρηση του Γιάννη Περπατάρη, ο Λιανός ανακοίνωσε ότι τα ματσαρίσματα ανάμεσα στις δύο ομάδες θα μπορούνε να είναι μεικτά, δηλαδή μία γυναίκα να αναμετρηθεί με έναν άντρα σε έναν στίβο μάχης.
* Στις 2 Μαΐου, πραγματοποιήθηκε ένας μεικτός αγώνας μεταξύ Ελλάδας και Τουρκίας σε έναν στίβο μάχης. Οι παίκτες της κόκκινης ομάδας ήταν μαζί, ενώ οι παίκτες της μπλε εξίσου μαζί στην ίδια ομάδα.
* Νικητής αναδείχθηκε ο Ντάνιελ Νούρκα.

### Τηλεθέαση

## 12η σεζόν (Τίγρεις vs Αετοί)
Το **Survivor 2024 (Τίγρεις vs Αετοί)** ήταν η 12η σεζόν της ελληνικής έκδοσης του ριάλιτι επιβίωσης Survivor.

### Περιγραφή
Η 12η σεζόν, πραγματοποίησε πρεμιέρα στις 16 Σεπτεμβρίου του 2024, μόλις τρεις μήνες μετά την λήξη της προηγούμενης. Η πρεμιέρα προβλήθηκε στις 21:00 και το πρόγραμμα προβάλλεται καθημερινά στις 22:15. Παρουσιαστής είναι ο Γιώργος Λιανός. Η 12η σεζόν, ξεκίνησε με 18 μη γνώριμα πρόσωπα, οι οποίοι χωρίστηκαν δια δύο σε δύο ομάδες, τις *Τίγρεις* και τους *Αετούς* οι οποίες έχουν το κίτρινο και πράσινο χρώμα αντίστοιχα, και καλούνται να επιβιώσουν σε δύο διαφορετικές παραλίες ενός νησιού με μηδενικά εργαλεία και ελάχιστες προμήθειες φαγητού.

Κάθε μέρα (Δευτέρα - Πέμπτη), αγωνίζονται ομαδικά σε διάφορους στίβους συγκεντρώνοντας μία νεκροκεφαλή με κάθε νίκη τους, εξασφαλίζοντας δηλαδή έναν πόντο για την ομάδα τους. Η πρώτη ομάδα που θα καταφέρει να κατακτήσει έναν συγκεκριμένο αριθμό νεκροκεφαλών σε κάθε αγώνα, κατακτάει και το έπαθλο το οποίο μπορεί να είναι φαγητό, επικοινωνία φίλους ή την οικογένειά τους ή εργαλεία για να τους βοηθήσουν στις κατασκευές που αφορούν την καλύβα και το νησί. Τις Παρασκευές το έπαθλο είναι η ασυλία για κάθε ομάδα που θα καταφέρει να επικρατήσει εξασφαλίζοντας έτσι την παραμονή κάθε παίκτη από την ομάδα. Στο ίδιο επεισόδιο, πραγματοποιείται ένα συμβούλιο, στο οποίο οι παίκτες της ηττημένης ομάδας καλούνται να ψηφίσουν προς αποχώρηση έναν παίκτη μέσω μιας ψηφοφορίας. Οι δύο παίκτες που θα συγκεντρώσουν τις περισσότερες ψήφους είναι αυτοί οι οποίοι θα παλέψουν για την παραμονή τους. Πριν την πραγματοποίηση της ψηφοφορίας στο συμβούλιο, οι παίκτες από την ομάδα που έχασε αγωνίζονται ατομικά σε ένα αγώνισμα ατομικής ασυλίας το οποίο αφορά την ισορροπία και την υπομονή. Ο παίκτης που θα καταφέρει να επικρατήσει είναι αυτός ο οποίος δεν θα μπορεί να ψηφιστεί προς αποχώρηση και επίσης έχει την δυνατότητα ατομικά να προτείνει έναν παίκτη για να αγωνιστεί για την παραμονή του μαζί με τους δύο προηγούμενους παίκτες. Συνολικά, οι τρεις παίκτες και πάλι βρίσκονται στην θέση να παλέψουν σε μία δοκιμασία ατομικής παραμονής. Αυτός ο οποίος θα χάσει πρώτος ή δεν θα καταφέρει να ολοκληρώσει την δοκιμασία αποχωρεί από το Survivor.

Από την κάθε ομάδα υπάρχει ένας αρχηγός, ο οποίος αλλάζει κατά καιρούς, ένα νησί της εξορίας  και μια σκηνή της διαπραγμάτευσης, στο οποίο δύο παίκτες (ένας από την κάθε ομάδα) πρέπει να συμφωνήσουν σε μια σημαντική διαπραγματεύση.

### Σημειώσεις

* Την ένατη εβδομάδα, δεν υπήρξε αποχώρηση γιατί χρησιμοποιήθηκε το τοτέμ επαναφοράς του Άγγελου, που είχε κερδίσει σε μια διαπραγμάτευση, που έσωσε την Μαίρη, η οποία θα ήταν η παίκτρια που θα αποχωρούσε.
* Στις 2 Δεκεμβρίου, πραγματοποιήθηκε το πάρτι της ένωσης στο οποίο όλοι οι παίκτες και από τις δύο ομάδες καλούνται από την επόμενη ημέρα να συνυπάρξουν στην ίδια καλύβα και στην ίδια παραλία. Στο πάρτι, υπάρχει πολύ φαγητό και κρασί, έχοντας επιπλέον την δυνατότητα να κάνουν ένα μπάνιο με σαμπουάν. Τέλος, πραγματοποιήθηκε κι ένας διαγωνισμός τραγουδιού στον οποίο ο κάθε παίκτης τραγουδάει ένα τραγούδι και οι υπόλοιποι παίκτες ψηφίζουν τον καλύτερο. Νικητής αναδείχθηκε για τους άντρες ο Ορφέας Γενκιανίδης και για τις γυναίκες η Βίκυ Πετεινάρη.
* Την δωδέκατη εβδομάδα, πέρα από το ατομικό, οι παίκτες αγωνίστηκαν σε δυο ομάδες για ορισμένα έπαθλα: ο Νίνο Νικολαΐδης, η Βίκυ Πετεινάρη, η Στεφανία Γκλάρα, ο John Ρηγάκης, ο Ορφέας Γενκιανίδης και η Ελένη Κατσάρα ήταν στους *Τίγρεις*, ενώ ο Μιχάλης Κονδύλας, ο Άγγελος Τσάκας, ο Γιάννης Αλκέο Κέλι, η Χριστιάνα Γρηγοράσκου και η Φοίβη Δεληκούρα στους *Αετούς*.
* Οι παίκτες που έφτασαν στην ένωση και αποχωρούν, συνεχίζουν να εμφανίζονται σε κάθε συμβούλιο.
* Την τελευταία εβδομάδα, πραγματοποιήθηκαν τα ατομικά αγωνίσματα. Σε αυτά, έπαιζαν διάφορα αγωνίσματα στα οποία ένας παίκτης έβγαινε νικητής και ως έπαθλο είχε ατομική ασυλία, το οποίο απάλλασσε την ψήφισή του στο συμβούλιο.  
* Νικητής αναδείχθηκε ο Νίνος Νικολαΐδης.

### Τηλεθέαση

## Δείτε επίσης

* Survivor Ελλάδας 2019
* Survivor Ελλάδας 2021
* Survivor Ελλάδας 2022

## Παραπομπές


Κατηγορία:Survivor Ελλάδας